hy en hy hy hy hy hy hy hy hy hy hy hy hy nb hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
► Երբ մարդը կյանքի վերջին է մոտեցել, մեռնելը նշանակում է մեկնել, իսկ երբ կյանքի սկզբումն է, մեկնելը նշանակում է մեռնել:
► Ստելը բացարձակ չարիք է: Քիչ ստել հնարավոր չէ. ով ստում է, ողջ սուտն է ասում. ստելը նույն ինքը սատանայի դեմքն է: Սատանան երկու անուն ունի` սատանա և սուտ:
► Քաղցրություն ու խորություն. այդտեղ է ամբողջովին կինը. այդտեղ է ամբողջ երկինքը:
► Նրա հոգին դուրս էր եկել իր ուղուց, պարկեշտությունը ուղիղ գծով, անդիմադրելիորեն առաջ էր նետվել ու բախվելով Աստծուն՝ փշրվել էր:
► Ահա թե ինչպես են մարդիկ ապուշանում, որովհետև առանց Աստծու են իրենց հաշիվն անում:
► Ամեն մարդ Աստծուն պաշտելու իր ձևն ունի:
► Բաժանված սիրահարները խաբում են բացակայությունը հազարավոր ցնորական բաներով, որոնք, սակայն, իրենց իրականությունն ունեն: Նրանց արգելում են իրար տեսնել, նրանք չեն կարող գրել միմյանց, սակայն գտնում են անհամար խորհրդավոր միջոցներ թղթակցելու համար: Իրար են ուղարկում թռչունների երգը, ծաղիկների բույրը, երեխաների ծիծաղը, արևի լույսը, քամու հառաչանքները, աստղերի շողերը, ամբողջ արարչությունը: Եվ ինչու՜ չէ: Աստծո բոլոր գործերը ստեղծված են սիրուն ծառայելու համար: Սերը բավական հզոր է՝ ամբողջ բնությանն իր հանձնարարությունները տալու համար:
► Ո՜վ գարուն, դու նամակ ես, որ գրում եմ նրան:
► Մարդու սպանածին աստված հարություն է տալիս:
► Կանանց, երեխաների, ծառաների, թույլերի, չքավորների ու տգետների հանցնաքները ամուսինների, հայրերի, տերերի, ուժեղների, հարուստների ու գիտնականների հանցանքն է:
► Ամեն մի սուր երկսայր է. ով վիրավորում է մի սայրով, վիրավորվում է մյուսով:
► Մեծ վտանգների գեղեցիկն այն է, որ դրանք բացահայտում են անծանոթների եղբայրությունը:
► Առաջին քայլը դատարկ բան է, դժվարը վերջին քայլն է:
► Ամենավսեմ բաները հաճախ ամենից վատ են հասկացվում:
► Մենակություն, լռություն, գիշեր: Նա համակվում էր ինչ-որ սառնությամբ:
► Ամենագեղեցիկ տաճարը աստծուն շնորհակալություն հայտնող դժբախտի մխիթարված հոգին է:
► Ոչ մի բան այնպես չէ, ինչպես ժողովրդի ձեռքը՝ շինելու համար այն, ինչ շինվում է քանդելով:
► Գեղեցիկը նույնքան օգտակար է, որքան ինքը՝ օգտակարը: Գուցե ավելի:
► Ողջ օրը հենց այնպես թափառել էին փողոցից փողոց և ի վերջո կանգ էին առել այդտեղ անասունների այն ընկճված համբերությամբ, որոնք այլևս չեն հասկանում մարդու արարքները, ինչպես որ մարդը չի հասկանում նախախնամության գործերը:
► Երբեք չվախենաք ոչ գողերից, ոչ մարդասպաններից: Դրանք արտաքին եւ փոքր վտանգներ են: Կարեւոր չէ այն, ինչ սպառնում է մեր գլխին կամ քսակին: Մտածենք միայն այն մասին, որ սպառնում է մեր հոգուն:
► Այն ամենը, ինչ ասում են մարդկանց մասին, լինեն դրանք ճիշտ կամ սուտ, նույնքան տեղ են գրավում նրանց կյանքում, որքան նրանց արարքները։
► Պետք է ճշմարտության հոտն առնել, պեղել հողի տակ եւ գտնել: Այդ ժամանակ նա ձեզ առաջնակարգ հաճույքներ կպատճառի:
► Օգտագործեք ձեր ես-ը, քանի նրա տերն եք:
► Ամենքս էլ, ով էլ որ լինենք, ունենք մեր տենչալի էակները: Եթե նրանք պակասում են մեզ, պակասում է և օդը, և մենք խեղդվում ենք ու այնժամ մեռնում: Սարսափելի է մեռնել սիրո պակասից, դա հոգու շնչահեղձություն է...
► Կամ պետք է ուտող լինես, կամ ուտվես: Ես ուտում եմ: Ավելի լավ է ատամ լինել, քան խոտ:
► Գրքերն ապահով ու սառը բարեկամներ են:
► Ավա՜ղ, Աստված օդ է տալիս մարդականց, իսկ օրենքը այն ծախում է:
► Երբեք չվախենաք ոչ գողերից, ոչ մարդասպաններից: Դրանք արտաքին և փոքր վտանգներ են: Նախապաշարումներն են գողերը, մոլորություններն էլ մարդասպաններն են: Մեծ վտանգները մեր ներսն են: Կարևոր չէ այն, ինչ սպառնում է մեր գլխին, մտածեք միայն նրա մասին, որ սպառնում է մեր հոգուն: Երբեմն ամենամիամիտը ամենախելացին է: Բոլոր կենդանիներն էլ կան մարդու մեջ և դրանցից յուրաքանչյուրը մի մարդու մեջ է: Երբեմն նույնիսկ դրանցից մի քանիսը միաժամանակ գտնվում են մի մարդու մեջ: Կենդանիներն այլ բան չեն, եթե ոչ մեր աչքերի առջև թափառող մեր առաքինությունների ու արատների պատկերները: Մահը միայն Աստծուն է պատկանում: Աստված օդ է տալիս մարդկանց, իսկ օրենքն այն ծախում է: Ես չեմ մեղադրում օրենքը, բայց օրհնում եմ Աստծուն: Բազմաթիվ մեծ արարքներ են գործվում փոքր պայքարների մեջ: Ազնիվ ու խորհրդավոր հաղթանակներ, որոնք ոչ մի հայացքի չեն արժանանում, ոչ մի հռչակով չեն վարձատրվում և որոնց ոչ մի նվագախումբ չի ողջունում... Կյանքը ռազմադաշտ է և իր հերոսներն ունի. անծանոթ, բայց հռչակավոր հերոսներից ավելի մեծ հերոսներ` թշվառներ... Թշվառն այնքան է նայում մարդկությունը, որ տեսնում է հոգին, այնքան է նայում արարչությանը, որ տեսնում է Աստծուն: Նա զգում է, որ ինքը մեծ է: Հասնում է այն կետին, երբ իմացականության միլիոնատերը խղճում է փողի միլիոնատերին: Մտածողության մեջ կամք կա, իսկ երազանքի մեջ չկա: Տխուր է մտածել, որ կա մի րոպե, երբ թշվառությունն անջատում է մարդկանց: Ձմեռը միշտ էլ որևէ բան մեր տխրությունից տանում է իր հետ: Անհրաժեշտությունը հրեշ է... Ինքնասպանությունը հոգու մահն է: Հոգին կարող է բուժվել, իսկ ճակատագիրը` ոչ. սարսափելի է... Լռության մի տեսակ կա, որ ստում է: Թշվառությունը գիշեր է, որի մեջ երբեմն ցերեկ է լինում: Մեռնելը դատարկ բան է.սարսափելին չապրելն է...
► Հոգու աչքը ոչ մի տեղ չի կարող այնպիսի շլացուցիչ փայլ և այնպիսի սև խավար գտնել`ինչքան մարդու մեջ: Նա չի կարող սևեռվել որևէ բանի վրա, որ դրանից ավելի վտանգավոր, ավելի բարդ և ավելի խորհրդավոր ու անսահման լինի: Ծովից ավելի մեծ տեսարան կա. դա երկինքն է, երկնքից էլ ավելի մեծ տեսարան կա. դա հոգու ներքինն է:
► Մարդիկ ինչքան հնարամիտ պետք է լինեն, որ գերեզմանն էլ օգտագործեն սնափառության համար:
► Վշտահար մարդիկ հետ չեն նայում: Նրանք շատ լավ գիտեն, որ չար բախտն է հետևում իրենց:
► Ճամփորդել՝ նշանակում է ամեն րոպե ծնվել ու մեռնել: Կյանքի բոլոր երևույթները շարունակ փախչում են մեր առջևից: Նայում ես, շտապում, ձեռքերդդ պարզում, որ բռնես այն՝ ինչ անցնում է. յուրաքանչյուր դեպք  ճանապարհի ոլորապտույտ է. և մեկ էլ տեսար՝ ծերացել ես:
► Կարիքը ծնում է հոգու և մտքի հզորություն:
► Գերագույն ուժը ծնվում է ծանրագույն որոշումներից:
Հ.Գ. Եթե դուք ունեք մեջբերումներ` դուրս բերված այս գրքից, ապա կարող եք ուղարկել մեզ հետադարձ կապով:
Վիկտոր Հյուգո Թշվառները Ֆրանսիացի գրող 19-րդ դար
Դիտեք ավելին Մեջբերումներ Գրքերից բաժնում
Առակ տղայի և ծառի մասին
Էքզյուպերիի 5 գիրք, որոնք թարգմանվել են հայերեն
Վահան Տերյան «Աշնան երգ»
Ուիլյամ Շեքսպիր «Լիր արքա»
Ջոն Օսբորն «Ետ նայիր զայրացած»
Չարլզ Բուկովսկի «Քաղաքի ամենագեղեցիկ կինը»
Պարույր Սևակ «Ես հոգնել եմ»
Էմիլի Բրոնտե «Մոլեգին հողմերի դարավանդ»
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS